PMIndiaData/PMIndiaSum huggingface dataset:
প্রধানমন্ত্রী শ্রীনরেন্দ্রমোদী ও ইজরায়েলের প্রধানমন্ত্রী মিঃ বেনজামিন নেতানিয়াহু-র মধ্যে টেলিফোনে কথপোকথন

ইজরায়েলের প্রধানমন্ত্রী মিঃবেনজা মিননেতানিয়াহু আজ প্রধানমন্ত্রীশ্রী নরেন্দ্রমোদীকে টেলিফোন করে ভারতের ৭১তম সাধারণতন্ত্র দিবসের প্রাক্কালে তাঁকে ও দেশবাসীকে উষ্ণ শুভেচ্ছা জানান। দুই নেতাই ইংরেজি নববর্ষ ২০২০-র জন্য শুভেচ্ছা ও শুভকামনা বিনিময় করেন। দুই প্রধানমন্ত্রীই উভয় দেশের মধ্যে কৌশলগত অংশীদারিত্বের ক্ষেত্রে গুরুত্বের কথা উল্লেখ করে বিভিন্ন বিষয়ে ক্রমবর্ধমান সহযোগিতায় সন্তোষ প্রকাশ করেন। প্রধানমন্ত্রী শ্রীনরেন্দ্রমোদী বিশেষভাবে গুরুত্ব দেন কৃষি, জল ও স্টার্টআপ ক্ষেত্রে গৃহীত উদ্যোগগুলির উপর। দুই দেশের মধ্যে বিমান যোগাযোগেরক্ষেত্রে গৃহীত প্রয়াসগুলিকেও তাঁরা স্বাগত জানান। পারস্পরিক স্বার্থ সংশ্লিষ্ট আন্তর্জাতিক ও আঞ্চলিক বিষয়গুলি নিয়ে দু’জনের মধ্যে মত বিনিময় হয়। এই অঞ্চলের সার্বিক পরিস্থিতি এবং আসন্ন উদ্যোগগুলির প্রেক্ষিতে যোগাযোগ বজায় রাখার বিষয়েও দুই প্রধানমন্ত্রী ইসম্মত হন।
কৃষি ও সংশ্লিষ্ট অন্যান্য ক্ষেত্রেভারত-পর্তুগাল সহযোগিতা চুক্তি  :  অনুমোদন কেন্দ্রীয় মন্ত্রিসভার

ভারত ও পর্তুগালের মধ্যে কৃষি সহ সংশ্লিষ্ট অন্যান্য ক্ষেত্রে একসহযোগিতা চুক্তির প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রস্তাবিত চুক্তিটির আওতায় রয়েছে কৃষি ও সংশ্লিষ্ট অন্যান্য ক্ষেত্রেবৈজ্ঞানিক ও কারিগরি তথ্য বিনিময়, গাছ ও বৃক্ষজাত পণ্যের বাণিজ্যিক প্রসার,প্রশিক্ষণ কর্মসূচি, আলোচনা ও মতবিনিময় এবং দুটি দেশের মধ্যে বিশেষজ্ঞ ওপরামর্শদাতাদের সফর বিনিময়। চুক্তির আওতায় দু’দেশের প্রতিনিধিদের নিয়ে একটি যৌথ কর্মীগোষ্ঠী গঠন করারকথাও বলা হয়েছে। কর্মীগোষ্ঠীর কাজ হবে বর্তমান মউটির রূপায়ণ খতিয়ে দেখে কৃষিসহযোগিতা প্রসারের সুনির্দিষ্ট প্রস্তাব পেশ করা। কৃষি ও সংশ্লিষ্ট অন্যান্যক্ষেত্রে ভবিষ্যৎ সহযোগিতার অগ্রাধিকারেরবিষয়গুলি সম্পর্কে সুনির্দিষ্ট প্রস্তাব পেশ করাও হবে ঐ কর্মীগোষ্ঠীর অন্যতম কাজ। প্রস্তাবিত চুক্তিটি মন্ত্রিসভার অনুমোদনের ফলে যেদিন থেকে তা স্বাক্ষরিতহবে, সেদিন থেকেই পরবর্তী পাঁচ বছরের জন্য বলবৎ থাকবে। প্রতি পাঁচ বছর অন্তরস্বয়ংক্রিয় ব্যবস্থায় তার পুনর্নবীকরণ করা হবে পরবর্তী আরও পাঁচ বছরের জন্য। তবে,কোন পক্ষ যদি কূটনৈতিকভাবে এই চুক্তি থেকে সরে আসতে চান, তাহলে পুনর্নবীকরণেরউদ্যোগ নেওয়া হবে না।
প্রধানমন্ত্রী বদরপুর-ফরিদাবাদ মেট্রো লাইনের উদ্বোধন করলেন

প্রধানমন্ত্রী শ্রী নরেন্দ্র মোদি আজ বলেন, অবসরপ্রাপ্ত সেনা জওয়ান এবং যেসব সেনানীরা দেশের জন্য প্রাণ দিয়েছেন, তাঁদের প্রতি শ্রদ্ধাশীল হওয়াই সারা দেশের কাছে মুখ্য। সেনা জওয়ানদের জন্য ‘এক পদ, এক অবসরকালীন ভাতা’ সম্পর্কে তাঁর প্রতিশ্রুতির কথা উল্লেখ করে প্রধানমন্ত্রী বলেন, গতকাল এই বিষয়ে ঘোষনা করার মধ্য দিয়ে সরকার প্রতিশ্রুতি পালন করেছে। এই প্রতিশ্রুতি পালনের জন্য সরকারকে ৮০০০ কোটি টাকা থেকে ১০,০০০ কোটি টাকা পর্যন্ত ব্যয়ভার বহন করতে হবে যা আগেকার অনুমিত হিসাবের চাইতে তাৎপর্যপূর্ণভাবেই বেশি। আজ ফরিদাবাদে বদরপুর-ফরিদাবাদ মেট্রো লাইনের উদ্বোধন করার পর প্রধানমন্ত্রী একথাগুলো বলেন। প্রধানমন্ত্রী আক্ষেপ করে বলেন, দেশের প্রগতির লক্ষ্যে সরকারের গৃহীত প্রতিটি সিদ্ধান্ত নিয়ে রাজনীতি করা ফ্যাসন হয়ে দাঁড়িয়েছে। সেনা জওয়ান এবং দেশবাসীদের ভুল পথে চালিত করা কারুরই উচিত নয়, জোর দিয়ে এ মত ব্যক্ত করে প্রধানমন্ত্রী বলেন, দেশের বিকাশ রাজনীতির মাধ্যমে নয়, হবে রাষ্ট্রনীতির মাধ্যমেই। প্রধানমন্ত্রী বলেন, সেনা জওয়ানদের একটা বড় অংশই হরিয়ানাবাসী এবং তাই, ওআরওপি ঘোষনা হরিয়ানার অর্থনীতিতে উল্লেখযোগ্য অবদান রাখবে। উন্নয়নই হচ্ছে সব সমস্যার সমাধান, একথা পুনর্ব্যক্ত করে প্রধানমন্ত্রী বলেন, ভারতের উন্নয়নের লক্ষ্যে কেন্দ্রীয় সরকার সব ধরণের পদক্ষেপ নিচ্ছে। তিনি বলেন, সম্প্রতি সারা বিশ্ব আর্থিক দুর্গতির মুখোমুখি হয়েছে, কিন্তু তখনো ভারতের অর্থনীতি দৃঢ়তা দেখিয়েছে। তিনি আরও বলেন, কেন্দ্র এবং রাজ্য সরকারকে কাঁধে কাঁধ মিলিয়ে এগিয়ে যেতে হবে। আগামী ২০২২ সালের মধ্যে সকলের জন্য আবাসনের ব্যবস্থা করার লক্ষ্যে সরকারের সিদ্ধান্তের কথা তিনি আবারও জানান। প্রধানমন্ত্রী মেট্রো রেলে চড়ে সেন্ট্রাল দিল্লি থেকে ফরিদাবাদে পৌঁছান এবং ফিরে আসেন। মেট্রো রেলে যাত্রা পথে প্রধানমন্ত্রী মেট্রো রেলে তাঁর সহযাত্রীদের, বিশেষত তরুনদের সাথে কথাবার্তা বলেন।  …
নিতিআয়োগ সংক্রান্ত মুখ্যমন্ত্রীদেরউপ-গোষ্ঠীরস্বচ্ছ ভারত বিষয়ক প্রতিবেদনেরমূল বিষয়গুলি

শৌচালয়নির্মাণ ও পুরোনো অভ্যাসপরিবর্তন নিয়ে প্রচারকে সমানগুরুত্ব দিতে হবে। কারণ, শৌচালয়েরব্যবহার বৃদ্ধি, প্রকাশ্যেশৌচকর্ম মুক্ত গ্রামের লক্ষ্যপূরণে সহায়ক হবে। কেন্দ্র ওরাজ্য উভয় স্তরেই পেশাদারসংস্থাকে যুক্ত করে এই কর্মসূচিরজন্য কৌশল নির্ধারণ, রূপায়ণপদ্ধতি ও কাজের অগ্রগতির ওপরনজর রাখতে হবে। কেন্দ্রীয়সরকারকে মানুষের অভ্যাসপরিবর্তন নিয়ে প্রচারের জন্যতহবিলের বরাদ্দ ২৫ শতাংশবাড়াতে হবে। পরিচ্ছন্নতানিয়ে প্রচারের কাজে রাজনীতিও সমাজের অগ্রগণ্য ব্যক্তিত্বও বিখ্যাত মানুষদের কাজেলাগাতে হবে। স্কুলের পাঠ্যসূচিতে’স্বচ্ছভারত’ বিষয়টিকেঅন্তর্ভুক্ত করতে হবে। সচেতনতাবিষয়ে প্রচারের জন্য ছাত্রদেরনিয়ে’স্বচ্ছতাসেনানী’ নামেদল গড়া যেতে পারে। দক্ষতাউন্নয়ন কর্মসূচিতে এ বিষয়েআই.টি.আই. ওপলিটেকনিকগুলিতে কোর্স চালুকরা যেতে পারে। এমনকি, পরিচ্ছন্নতাও বর্জ্য পরিচালন বিষয়ে গবেষণারজন্য উৎকর্ষ কেন্দ্র গড়া যেতেপারে। কর্মসূচিরব্যয় নির্বাহের জন্য কেন্দ্রীয়সরকারকে ৭৫ শতাংশ ও রাজ্যসরকারকে ২৫ শতাংশ অর্থ দিতেহবে। পার্বত্য রাজ্যগুলিরজন্য এই অনুপাত ৯০ শতাংশ : ১০শতাংশ করা যেতে পারে। পেট্রোলজাতসামগ্রী ও টেলিকম পরিষেবাএবং কয়লা, অ্যালুমিনিয়ামও লৌহ আকরের খনি থেকে জমা হওয়াবর্জ্যের পরিমানের ওপর সেস্বসানো যেতে পারে, কেন্দ্রেরমতো রাজ্য স্তরেও ‘স্বচ্ছভারত কোষ’ গঠনকরা যেতে পারে। কর্পোরেটসংস্থার সামাজিক দায়িত্ববাবদ অর্থ যে রাজ্যে এই সবসংস্থা রয়েছে, সংশ্লিষ্টরাজ্যে ব্যয় করা যেতে পারে।চতুর্দশ অর্থ কমিশন থেকেপ্রাপ্ত অর্থ ‘স্বচ্ছভারত মিশন’-এরকাজের জন্য স্বশাসিত সংস্থাগুলিকেদেওয়া যেতে পারে। কেন্দ্র ওরাজ্য সরকারগুলি স্বচ্ছ ভারতবন্ড ছাড়তে পারে। এই কর্মসূচিরসাফল্যের জন্য প্রযুক্তিখুঁজতে ন্যাশনাল টেকনিকালবোর্ড স্থাপন করা যেতে পারে।বর্জ্য থেকে উৎপাদিত বিদ্যুৎক্রয়-বিক্রয়নিয়ে মূল নীতি তৈরি করা প্রয়োজন।বর্জ্য থেকে কম্পোস্ট সারতৈরির উদ্যোগে ভর্তুকিরব্যবস্থা করা যেতে পারে।বেসরকারি ক্ষেত্রে এই ধরনেরউদ্যোগে কর ছাড় দেওয়া যেতেপারে। কঠিন ও তরল বর্জ্য পরিচালনব্যবস্থার ওপর আরও জোর দিতেহবে। বস্তিএলাকায় বায়ো-টয়লেটবা জৈব শৌচালয় নির্মাণেরউদ্যোগ নেওয়া যেতে পারে।জনসাধারণের জন্য নির্মিতসাধারণ শৌচালয়গুলির দেখভালেরদায়িত্ব পঞ্চায়েত সংস্থারহাতে দিতে হবে। শহরে ‘পেঅ্যান্ড ইউজ’ মডেলেএকাজ করা যেতে পারে। যেকোনও স্বায়ত্ত্বশাসিত সংস্থারনির্বাচন প্রার্থীর বাড়িতেশৌচাগার থাকা বাধ্যতামূলককরা যেতে পারে। বায়ো-মেডিকেলবর্জ্য এবং ই-বর্জ্যসহ সমস্ত রকমের বর্জ্য পরিচালনসংক্রান্ত আইনগুলিকে কঠোরকরা দরকার। কাগজ কুড়িয়েদেরবর্জ্য পরিচালনের কাজে যুক্তকরা যেতে পারে। হাতেকরে ময়লা নিষ্কাশনের কাজসংশ্লিষ্ট আইন মেনে বন্ধ করতেহবে। স্বচ্ছ ভারতের কাজেরক্ষেত্রে প্রতিযোগিতামূলকরেটিং চালু করা যেতে পারেসর্বস্তরে। প্রতিমাসের একটি নির্দিষ্ট দিনকেএবং প্রতি বছরের ২ অক্টোবরশেষ হওয়া সপ্তাহকে ‘স্বচ্ছভারত অভিযান’-এরজন্য চিহ্নিত করে বিভিন্নসংস্থাকে তাদের কাজের জন্যপুরস্কৃত করা যেতে পারে। নিতিআয়োগকে এই অভিযানের জন্যআন্তঃবিভাগীয় ক্ষেত্রেরসাধারণ মঞ্চ হিসেবে ব্যবহারকরা যদেতে পারে। দেশকে প্রকাশ্যেশৌচকর্ম মুক্ত করতে সমস্তমন্ত্রক ও রাজ্য সরকারগুলিরসঙ্গে পরামর্শক্রমে নিতিআয়োগকে একটি এ সংক্রান্তমূল্যায়ন ব্যবস্থা গড়ে তুলতেহবে।
বৃহস্পতিবার মধ্যপ্রদেশে কিষাণ কল্যাণ মেলায় ভাষণ দেবেন প্রধানমন্ত্রী

বৃহস্পতিবার মধ্যপ্রদেশের সেহরে কিষাণ কল্যাণ মেলায় ভাষণ দেবেন প্রধানমন্ত্রী শ্রী নরেন্দ্র মোদী। কৃষির বিকাশ ও উন্নয়ন এবং কৃষক কল্যাণে কেন্দ্রীয় সরকারের কর্মপ্রচেষ্টার বিভিন্ন দিক তিনি তুলে ধরবেন এদিনের ভাষণে। প্রধানমন্ত্রী ফসল বিমা যোজনার কাজকর্মের একটি রূপরেখাও প্রধানমন্ত্রী আনুষ্ঠানিকভাবে প্রকাশ করবেন এদিন। শস্য বিমা সংক্রান্ত এই প্রকল্পটি গত মাসে অনুমোদিত হয় কেন্দ্রীয় মন্ত্রিসভার বৈঠকে। প্রধানমন্ত্রী ফসল বিমা যোজনার কাজ শুরু হয়ে যাবে আসন্ন খরিফ মরশুম থেকেই। এই প্রকল্পের আওতায় খরিফ শস্যের জন্য মাত্র ২ শতাংশ হারে বিমার প্রিমিয়াম দিতে হবে কৃষকদের। রবিশস্যের জন্য প্রিমিয়ামের হার হবে ১.৫ শতাংশ। অন্যদিকে, বাণিজ্যিক ফলন এবং বাগিচা শস্যের ক্ষেত্রে কৃষকদের প্রদেয় প্রিমিয়ামের হার হবে ৫ শতাংশ। সকল কৃষকের ক্ষেত্রেই প্রিমিয়ামের এই হারগুলি এক ও অভিন্ন রাখা হয়েছে। এই বিশেষ শস্য বিমা প্রকল্প রূপায়ণে সরকারের পক্ষ থেকে যে ভর্তুকি দেওয়া হবে, তার কোনও নির্দিষ্ট সীমা বেঁধে দেওয়া হয়নি। এর আগে চালু শস্য বিমা প্রকল্পগুলিতে প্রিমিয়ামের যে হার ধার্য করা হতো, তাতে বিশেষ লাভবান হতেন না সংশ্লিষ্ট কৃষকরা। এই কারণে, আগের শস্য বিমা প্রকল্প বাতিল করে চালু করা হয়েছে প্রধানমন্ত্রী ফসল বিমা যোজনা। এই প্রকল্পের আওতায় বিমাকৃত অর্থের পুরোটাই শস্যহানির ক্ষেত্রে ফেরৎ পাবেন কৃষকরা। বৃহস্পতিবারের এই অনুষ্ঠানে কৃষকদের মধ্যে সয়েল হেলথ কার্ড বন্টন করবেন প্রধানমন্ত্রী। এছাড়া, শস্য বিমা সংক্রান্ত কিছু দাবিদাওয়ার নিষ্পত্তিতে প্রাপ্য অর্থের নথিও তিনি তুলে দেবেন কয়েকজন কৃষকের হাতে।
জলবায়ু পরিবর্তন ও পরিবেশ ক্ষেত্রে প্রযুক্তিগত সহযোগিতা সংক্রান্ত ভারত এবং স্যুইজারল্যান্ডের মধ্যে সমঝোতাপত্র অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ জলবায়ু পরিবর্তন এবং পরিবেশ সংক্রান্ত প্রযুক্তিগত সহযোগিতা বিষয়ক ভারত এবং স্যুইজারল্যান্ডের মধ্যে সমঝোতাপত্র অনুমোদন করেছে। এই সমঝোতাপত্রটি স্বাক্ষরিত হয়েছিল স্যুইজারল্যান্ডে ২০১৯-এর ১৩ই সেপ্টেম্বর। পরিবেশের অবনতির প্রভাব পড়েছে সমাজ এবং অর্থনীতিতে, বিশেষ করে সমাজের উচ্চতর বর্গের ওপর। এই বিষয়টি চলতে থাকলে পরিবেশগত ভারসাম্য বিনষ্ট হবে এবং তার বড়সড় প্রভাব পড়বে সমাজের সব শ্রেণীর ওপর। এই সমঝোতাপত্রের ফলে পরিবেশ সুরক্ষা এবং প্রাকৃতিক সম্পদ ব্যবস্থাপনা করা সহজ হবে দীর্ঘকালীন ভিত্তিতে দু’দেশের মধ্যে নিকট সম্পর্কের মাধ্যমে। দু’দেশেরই আইন এবং বিধি মোতাবেক এই কাজ সম্পন্ন হবে। তথ্য এবং প্রযুক্তি হস্তান্তরের মাধ্যমে বাড়বে দায়বদ্ধতা। এছাড়াও, এটা আশা করা হচ্ছে যে আধুনিক প্রযুক্তি এবং তার প্রয়োগ করা যাবে পরিবেশের সুরক্ষার জন্য, আরও ভালো সংরক্ষণের জন্য এবং জলবায়ু পরিবর্তন ব্যবস্থাপনা এবং বন্যপ্রাণ সংরক্ষণ আরও ভালোভাবে করার জন্য। এই সমঝোতাপত্রগুলির বৈশিষ্ট্যগুলির অন্যতম হল : · জলবায়ু পরিবর্তনের মোকাবিলায় সক্ষমতা বৃদ্ধি এবং দীর্ঘকালীন ভিত্তিতে জল ব্যবস্থাপনা; · অরণ্য ব্যবস্থাপনা; · পাহাড়ি অঞ্চলের উন্নয়ন; · নগরোন্নয়ন; · বায়ু, জমি এবং জল দূষণের মোকাবিলা; · স্বচ্ছ এবং পুনর্নবীকরণযোগ্য শক্তির ওপর নজর; এবং · জলবায়ু পরিবর্তনের ঝুঁকির ব্যবস্থাপনা। /
রেলের কনভেনশন কমিটির সুপারিশ গ্রহণে সংসদে প্রস্তাব পেশের সিদ্ধান্ত

২০১৪-১৫ এবং ২০১৫-১৬ আর্থিক বছরে সাধারণ রাজস্ব ক্ষেত্রে ডিভিডেন্ডের হার যথাক্রমে ৫ ও ৪ শতাংশ রাখার যে সুপারিশ পেশ করা হয়েছে রেলওয়ে কনভেনশন কমিটির (২০১৪) পক্ষ থেকে তা অনুমোদনের লক্ষ্যে সংসদের উভয় কক্ষে একটি প্রস্তাব উত্থাপনের বিষয়ে সম্মত হল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই মর্মে এক সিদ্ধান্ত গৃহীত হয়েছে। সুপারিশগুলি অনুমোদিত হলে রেলওয়ে কনভেনশন কমিটির (২০১৪) প্রথম প্রতিবেদনের ৫, ৬, ৯, ১১, ১২, ১৩, ১৪, ১৫, ১৬, ১৭, ১৮ এবং ১৯ নম্বর অনুচ্ছেদে উল্লেখিত সুপারিশগুলির রূপায়ণে প্রয়োজনীয় ব্যবস্থা গ্রহণ করবে রেল মন্ত্রক।
শ্রী লালজি টেন্ডনের প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী মধ্যপ্রদেশের রাজ্যপাল শ্রী লালজি টেন্ডনের মৃত্যুতে শোক প্রকাশ করেছেন। এক ট্যুইট বার্তায় প্রধানমন্ত্রী শ্রী টেন্ডনকে সাংবিধানিক বিষয়ে স্পষ্ট ধারনার অধিকারী বলে বর্ণনা করেছেন। তিনি বলেছেন, “ শ্রী লালজি টেন্ডন, সমাজের প্রতি তাঁর নিরলস সেবার কারণে স্মরণীয় হয়ে থাকবেন। একজন দক্ষ প্রশাসক হিসেবে তাঁর পরিচিতি ছিল। তিনি জনসাধারণের কল্যাণের কথা সবসময় গুরুত্ব দিয়ে বিবেচনা করতেন। তাঁর প্রয়াণে আমি বেদনাহত।“ প্রধানমন্ত্রী এই প্রসঙ্গে প্রাক্তন প্রধানমন্ত্রী শ্রী অটল বিহারী বাজপেয়ীর সঙ্গে প্রয়াত লালজি টেন্ডনের দীর্ঘ যোগাযোগের কথা স্মরণ করেন।
পার্সিদের নববর্ষ, নওরোজ উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী, পার্সিদের নববর্ষ౼নওরোজ উপলক্ষ্যে শুভেচ্ছা জানিয়েছেন। প্রধানমন্ত্রী তাঁর শুভেচ্ছা বার্তায় বলেছেন, “ নওরোজ মুবারক! পার্সি নববর্ষের শুভেচ্ছা। পার্সি সম্প্রদায়ের অসাধারন অবদান, যার নানা ক্ষেত্রে ব্যাপক বিস্তৃতি রয়েছে, তাকে ভারত সযত্নে লালিত করে। নতুন বছর সকলের জীবনে শান্তি ও সমৃদ্ধি নিয়ে আসুক।“
মেধাসম্পদেরক্ষেত্রে সহযোগিতা প্রসারের লক্ষ্যে ভারত ও কানাডার মধ্যে স্বাক্ষরিত মউটিকেকর্মপরবর্তী অনুমোদন দিলকেন্দ্রীয় মন্ত্রিসভা

মেধাসম্পদেরক্ষেত্রে দ্বিপাক্ষিক সহযোগিতা প্রসারের লক্ষ্যে এ বছর ২৩ ফেব্রুয়ারি তারিখে ভারতও কানাডার মধ্যে সম্পাদিত মউটিকে আজ কর্মপরবর্তী অনুমোদন দেওয়া হল। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে বিস্তারিতআলোচনার পর এই অনুমোদনদানের সিদ্ধান্ত গ্রহণ করা হয়। ভারত ও কানাডা দুটি দেশেইউদ্ভাবন প্রচেষ্টা, সৃজনশীলতা এবং অর্থনৈতিক অগ্রগতির প্রসারকেসমর্থন জানানোই এইমউ সম্পাদনের উদ্দেশ্য। স্বাক্ষরিত মউ-এরআওতায় এক বিশেষ নমনীয় কাঠামো গড়ে তোলা হয়েছে যার মাধ্যমে দুটি দেশই পরস্পরের মধ্যেপ্রযুক্তিগত শিক্ষা ও প্রশিক্ষণ সংক্রান্ত সুযোগ-সুবিধার প্রসার ও বিনিময় ঘটাতেপারবে। /…
বিশিষ্ট বিজ্ঞানী ও শিক্ষাবিদ অধ্যাপক যশ পাল-এর মৃত্যুতে শোকাহত প্রধানমন্ত্রী

বিশিষ্ট বিজ্ঞানী তথা শিক্ষাবিদ অধ্যাপক যশ পালের প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী। বুধবার এক বার্তায় তিনি বলেছেন : “অধ্যাপক যশপালের মৃত্যুতে আমি মর্মাহত। বহু প্রতিভাবান বিজ্ঞানী ও শিক্ষাবিদকে আমরাহারিয়েছি। তাঁদের সকলেরই অবিস্মরণীয় অবদান রয়েছে ভারতের শিক্ষা জগতে। অতীতে বহুসময়েই অধ্যাপক যশ পালের সঙ্গে বিভিন্ন বিষয়ে আমি কথা বলেছি। ২০০৯-এ গুজরাটে জাতীয়কিশোর বিজ্ঞান কংগ্রেস উপলক্ষেও তাঁর সঙ্গে আমার আলোচনা হয়েছে।” ২০০৯-এরজাতীয় কিশোর বিজ্ঞান কংগ্রেসের সময়কালে অধ্যাপক যশ পালের সঙ্গে তাঁর নিজের তোলাকয়েকটি ছবিও প্রধানমন্ত্রী এদিন প্রকাশ করেন। /
প্রধানমন্ত্রী আফগানিস্তানে ভূমিকম্পে জীবনহানির ঘটনায় শোক প্রকাশ করেছেন

নয়াদিল্লি, ২২ জুন, ২০২২ প্রধানমন্ত্রী শ্রী নরেন্দ্র মোদী আফগানিস্তানে ভূমিকম্পে জীবনহানির ঘটনায় শোক প্রকাশ করেছেন। এক ট্যুইট বার্তায় প্রধানমন্ত্রী বলেন, “আফগানিস্তানে ভয়াবহ ভূমিকম্পের খবর শুনে আমি গভীরভাবে মর্মাহত। বহু মূল্যবান জীবনহানির ঘটনায় আমি গভীর শোক প্রকাশ করছি। এই কঠিন সময়ে ভারত, আফগানিস্তানের জনগণের পাশে রয়েছে এবং সম্ভাব্য সবরকম ত্রাণ সহায়তা যত তাড়াতাড়ি সম্ভব দিয়ে সাহায্য করতে প্রস্তুত”।
‘প্রগতি’রমঞ্চে প্রধানমন্ত্রী  : পর্যালোচনা করলেন বিভিন্ন কেন্দ্রীয় কর্মসূচির রূপায়ণ ও অগ্রগতির বিষয়গুলিকে

প্রযুক্তি পরিচালিত ‘প্রগতি’রমঞ্চে আজ অষ্টাদশ পর্বের আলোচনা ও মতবিনিময় অনুষ্ঠানে মিলিত হলেন প্রধানমন্ত্রীশ্রী নরেন্দ্র মোদী। এদিনের আলোচনায় নেতৃত্ব দেন স্বয়ং প্রধানমন্ত্রীই। ভারতীয়রেল সম্পর্কে বিভিন্ন অভিযোগ এবং তা নিরসনের ক্ষেত্রে অগ্রগতির বিষয়টি তিনিপর্যালোচনা করেন ‘প্রগতি’র মঞ্চে। রেল কর্মীদের দুর্নীতি সম্পর্কে প্রচুর অভিযোগজমা পড়ায় প্রকৃত দোষী ও অপরাধীদের বিরুদ্ধে কঠোরতম শাস্তি গ্রহণের নির্দেশ দেনপ্রধানমন্ত্রী। সমস্তরকম ক্ষোভ ও অনুসন্ধানের জন্য এক অভিন্ন টেলিফোন নম্বরেরব্যবস্থা করার জন্যও তিনি পরামর্শ দেন রেল কর্তৃপক্ষকে। দুর্ঘটনাজনিত পরিস্থিতিতেহেল্পলাইনের কাজেও এই অভিন্ন নম্বরের ব্যবস্থা থাকা প্রয়োজন বলে মনে করেন তিনি। মহারাষ্ট্র,মধ্যপ্রদেশ, রাজস্থান, কর্ণাটক, তামিলনাড়ু, অন্ধ্রপ্রদেশ, ওড়িশা, উত্তরপ্রদেশ,উত্তরাখণ্ড, জম্মু ও কাশ্মীর, অসম, মণিপুর, মেঘালয়, মিজোরাম এবং নাগাল্যান্ড সহ কয়েকটিরাজ্যের গুরুত্বপূর্ণ রেল, সড়ক এবং বিদ্যুৎ পরিকাঠামো ক্ষেত্রের অগ্রগতির বিষয়টিওএদিন খতিয়ে দেখেন প্রধানমন্ত্রী। মুম্বাই মেট্রো, তিরুপতি-চেন্নাই মহাসড়ক,উত্তরপ্রদেশ, উত্তরাখণ্ড ও মণিপুরের দীর্ঘদিন ধরে ঝুলে থাকা সড়ক প্রকল্প এবং জম্মুও কাশ্মীরের গুরুত্বপূর্ণ বিদ্যুৎ সংবহন লাইনের কাজকর্মের অগ্রগতিও ছিলপ্রধানমন্ত্রীর পর্যালোচনা সূচির অন্তর্ভুক্ত। উত্তর-পূর্ব ভারতে বিদ্যুতের যোগানপরিস্থিতিও বিশেষভাবে খতিয়ে দেখেন তিনি। শিশুদেরসার্বজনীন টিকাকরণ কর্মসূচি, ‘মিশন ইন্দ্রধনুষ’-এর অগ্রগতি পর্যালোচনাকালে দেশেরযে ১১টি জেলায় এই কর্মসূচির রূপায়ণ তুলনামূলকভাবে অনেক কম, সেগুলির দিকে বিশেষ নজরদেওয়ার নির্দেশ দিয়েছেন প্রধানমন্ত্রী। তিনি বলেন, সুনির্দিষ্ট সময়সীমার মধ্যে এইকাজ সম্পূর্ণ করার লক্ষ্যে এবং কোন শিশুই যাতে টিকাকরণ কর্মসূচি থেকে বাদ না পড়েতা নিশ্চিত করতে এনসিসি ও নেহরু যুব কেন্দ্রের মতো যুব সংগঠনগুলিকেও এই কাজেরসঙ্গে যুক্ত করা প্রয়োজন। স্বচ্ছতাসম্পর্কিত কার্যসূচিগুলির রূপায়ণ প্রসঙ্গে প্রধানমন্ত্রী বলেন, ‘স্বচ্ছতা পক্ষ’উদযাপনের মতো বিষয়গুলিকে স্থায়ী সমাধানের লক্ষ্যে জন-আন্দোলনের রূপ দেওয়া প্রয়োজন।‘অম্রুত’ মিশনের কাজকর্ম পর্যালোচনাকালে এলইডি বাল্বের মতো আধুনিকতম প্রযুক্তির সাহায্যেঅর্জিত সাফল্যকে বহুগুণে বাড়িয়ে তোলার ওপর জোর দেন তিনি। এই কাজের সাফল্য যাতেউচ্চ প্রশংসিত হয়, তা নিশ্চিত করার কথাও বলেন প্রধানমন্ত্রী। স্বাধীনতার৭৫তম বার্ষিকী অর্থাৎ, আগামী ২০২২ সালের মধ্যে দেশের সার্বিক রূপান্তরের লক্ষ্যেসুসংবদ্ধ পরিকল্পনা ও পরামর্শ নিয়ে এগিয়ে আসার জন্য প্রধানমন্ত্রী আহ্বান জানানসকল কেন্দ্রীয় সচিব এবং বিভিন্ন রাজ্যের মুখ্য সচিবদের। মহাত্মা গান্ধীর সার্ধ শতজন্মবার্ষিকী, ২০১৯-এর আগেই পরিচ্ছন্নতা রক্ষার কাজকে আরও এগিয়ে নিয়ে যাওয়ার ওপর জোরদেন তিনি। /..
জনতা কারফিউ-এর মাধ্যমে দীর্ঘ লড়াই-এর সূচনাঃপ্রধানমন্ত্রী

প্রধানমন্ত্রী শ্রী নরেন্দ্র মোদী একগুচ্ছ ট্যুইট বার্তায় জানান, কোভিড-১৯ এর বিরুদ্ধে দীর্ঘ লড়াই-এর সূচনা হল। আরো অনেক পথ যেতে হবে। তিনি জনসাধারণকে সতর্ক করে দিয়ে বলেন, আত্মতুষ্টির কোন জায়গা নেই। কেউ যেন না ভাবেন, সাফল্যকে উদযাপন করার সময় এসেছে। তিনি আরো বলেন, “আজ দেশের মানুষ দেখিয়েছেন, আমরা চাইলে একসঙ্গে সকলে মিলে বড় চ্যালেঞ্জের মোকাবিলা করতে পারি, সেই ক্ষমতা আমাদের আছে”। তিনি সকলের কাছে আবেদন করেন, কেন্দ্র এবং রাজ্য সরকারগুলি বিভিন্ন সময়ে যে নির্দেশাবলী জারি করবে, তা সবাই যেন মেনে চলেন। যে সব জায়গায় লকডাউন ঘোষণা করা হয়েছে, সেই সব রাজ্য এবং জেলায় খুব প্রয়োজন না দেখা দিলে কেউ যেন বাড়ির বাইরে না যান, সেই আবেদনও তিনি করেন। arch ….
প্রধানমন্ত্রী বিজ্ঞান, প্রযুক্তি ও উদ্ভাবন বিষয়ক উপদেষ্টা পরিষদের সদস্যদের মতবিনিময় করলেন

প্রধানমন্ত্রী শ্রী নরেন্দ্র মোদী মঙ্গলবার (১৩ নভেম্বর) তাঁর বিজ্ঞান, প্রযুক্তি ও উদ্ভাবন বিষয়ক উপদেষ্টা পরিষদের সদস্যদের সঙ্গে মতবিনিময় করেন। বিজ্ঞান, প্রযুক্তি ও উদ্ভাবনের সঙ্গে যুক্ত বিভিন্ন বিষয়ে এই পরিষদ প্রয়োজনীয় পরামর্শ দিয়ে থাকে। সেইসঙ্গে প্রধানমন্ত্রীর পরিকল্পনা সম্পর্কিত বিভিন্ন কর্মসূচির রূপায়ণের ওপরেও নজরদারি করে। বিজ্ঞান, প্রযুক্তির গুরুত্বপূর্ণ ক্ষেত্রে উদ্ভাবন ও গবেষণামূলক কাজকর্ম পরিচালনার জন্য যেসমস্ত পদক্ষেপ নেওয়া হচ্ছে, সে সম্পর্কে পরিষদের সদস্যরা প্রধানমন্ত্রীকে অবহিত করেন। প্রধানমন্ত্রী জোর দিয়ে বলেন, বিজ্ঞান, প্রযুক্তি ও উদ্ভাবনের সুফল সাধারণ মানুষের কাছে পৌঁছে দিতে হবে। দৈনন্দিন সমস্যার সমাধানেও বিজ্ঞান, প্রযুক্তিকে কাজে লাগাতে হবে। এমনকি, সাধারণ মানুষের জীবনযাত্রার মানোন্নয়নেও বিজ্ঞান, প্রযুক্তি ও উদ্ভাবনকে সামিল করতে হবে। এ প্রসঙ্গে তিনি শিক্ষা প্রতিষ্ঠান, গবেষণাগার, শিল্পসংস্হা এবং বিভিন্ন সরকারি দপ্তরের মধ্যে মজবুত যোগসূত্র গড়ে তোলার লক্ষ্যে কাজ করার জন্য পরিষদের সদস্যদের প্রতি আহ্বান জানান। শিক্ষা ও গবেষণামূলক প্রতিষ্ঠানগুলির মধ্যে পারস্পরিক সমন্বয় ও যোগসূত্রের যে অভাব রয়েছে, তা দূর করার প্রয়োজনীয়তার ওপরও তিনি জোর দেন। বিদ্যালয় পড়ুয়াদের মধ্যে বিজ্ঞানমূলক মানসিকতার প্রসারে এবং সঠিক সময়ে তাদের চিহ্নিত করতে উপযুক্ত মঞ্চ ও ব্যবস্হা গড়ে তোলার আহ্বান জানিয়ে প্রধানমন্ত্রী এ ধরনের উদ্যোগগুলিকে জেলা ও রাজ্যস্তরীয় অটল টিঙ্কারিং ল্যাবের সঙ্গে যুক্ত করার ওপর জোর দেন। এ প্রসঙ্গে শ্রী মোদী কৃষি থেকে আয় বাড়ানোর পন্হা পদ্ধতি খুঁজে বের করা, রক্তাল্পতার মতো জটিল ও জিনগত রোগের সমাধান, বর্জ্য ব্যবস্হাপনা এবং সাইবার নিরাপত্তার মতো অগ্রাধিকারপ্রাপ্ত কয়েকটি ক্ষেত্রের কথা উল্লেখ করেন। আজকের এই আলাপচারিতায় প্রধানমন্ত্রীর মুখ্য বৈজ্ঞানিক উপদেষ্টা অধ্যাপক কে বিজয় রাঘবন, পরিষদের একাধিক সদস্য সহ কেন্দ্রীয় সরকারের উচ্চপদস্হ আধিকারিকরা উপস্হিত ছিলেন। /
প্রধানমন্ত্রী দ্বি-দেশীয় সফরে যাচ্ছেন; সফর করবেন আয়ারল্যান্ড; নিউ ইয়র্ক 
  সিটি-তে পৌছবেন আগামীকাল সন্ধ্যায়

প্রধানমন্ত্রী শ্রী নরেন্দ্র মোদি আগামীকাল (২৩ সেপ্টেম্বর. ২০১৫) সকালে দ্বি-দেশীয় সফরে যাচ্ছেন | প্রধানমন্ত্রী প্রথমে আয়ারল্যান্ড এর ডাবলিন-এ পৌছবেন, সেখানে তিনি আয়ারল্যান্ড-এর রাষ্ট্রপ্রধান অর্থাৎ তাওইসিচ মি. এঁদা কেনির সাথে বৈঠক করবেন | আয়ারল্যান্ড-এ বসবাসকারী ভারতীয় সম্প্রদায়ের সাথেও তিনি সংক্ষিপ্ত মত বিনিময় বৈঠক করবেন | ওই বৈঠকের পরই তিনি নিউ ইয়র্ক সিটি-র উদ্দেশ্যে রওয়ানা হবেন | স্থানীয় সময় আগামীকাল সন্ধ্যায় তিনি নিউ ইয়র্ক সিটি-তে পৌছবেন |
ভারত ও সুইজারল্যান্ডের মধ্যে বিমান পরিষেবা চুক্তি সংশোধনের ক্ষেত্রে প্রোটোকল স্বাক্ষরের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও সুইজারল্যান্ডের মধ্যে বিমান পরিষেবা ও কূটনৈতিক নথিপত্র আদান-প্রদানের ক্ষেত্রে প্রোটোকল স্বাক্ষরের প্রস্তাব অনুমোদিত হয়েছে। বর্তমানে দুই দেশের মধ্যে বিমান পরিষেবা সংক্রান্ত চুক্তির ১৭ নম্বর অনুচ্ছেদ সংশোধন করে এই প্রোটোকল স্বাক্ষরিত হবে। দুই দেশের মধ্যে বিমান পরিষেবা চুক্তিতে সংশোধনের ফলে অসামরিক বিমান পরিবহণের ক্ষেত্রে অগ্রগতি ঘটবে। এছাড়াও, উভয় পক্ষের মধ্যে সমস্যামুক্ত বিমান পরিষেবা বাড়ানোর ক্ষেত্রে অনুকূল বাতাবরণ গড়ে তুলবে, যার ফলে বাণিজ্যিক সুযোগ-সুবিধা বৃদ্ধির পাশাপাশি, সুরক্ষা ও নিরাপত্তাও সুনিশ্চিত হবে।
কমপিটিশন কমিশন অফ ইন্ডিয়া (সিসিআই) এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের মধ্যে সমঝোতাপত্র

নতুন দিল্লি, ২০ এপ্রিল, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কমপিটিশন কমিশন অফ ইন্ডিয়া (সিসিআই) এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের (সিএডিই) মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। সিসিআই ২০০২ সালের কমপিটিশন অ্যাক্টের ১৮ নম্বর ধারা অনুযায়ী যে কোন বিদেশী রাষ্ট্রের যে কোন সংস্থাকে কাজের সুযোগ দিতে পারে। সিসিআই ইতিমধ্যেই বিভিন্ন দেশের সংস্থার সঙ্গে ৬টি চুক্তি স্বাক্ষর করেছে। এগুলি হল – ১. মার্কিন যুক্তরাষ্ট্রের ফেডেরাল ট্রেড কমিশন ও ডিপার্টমেন্ট অফ জাস্টিস ২. ইউরোপীয় ইউনিয়নের ডিরেক্টর জেনারেল কমপিটিশন ৩. রাশিয়ার ফেডেরাল অ্যান্টিমনোপলি সার্ভিস ৪. অস্ট্রেলিয়ার কমপিটিশন অ্যান্ড কনজিউমার কমিশন ৫. কমপিটিশন ব্যুরো কানাডা ৬. ব্রিকস কমপিটিশন অথরিটি বর্তমান সমঝোতাপত্রটি সিসিআই ও সিএডিই-র মধ্যে একই ধরণের সহযোগিতা গড়ে তুলবে। /
জালিয়ানওয়ালা বাগ হত্যাকাণ্ডের শহীদদের প্রতি শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী জালিয়ানওয়ালা বাগ হত্যাকাণ্ডের শহীদদের প্রতি শ্রদ্ধা জানিয়েছেন। প্রধানমন্ত্রী বলেছেন, “আজ আমরা যখন জালিয়ানওয়ালা বাগের ন্রৃশংস হত্যাকাণ্ডের শতবর্ষ উদযাপন করছি, সমগ্র দেশ সেই ভয়ঙ্কর দিনের শহীদদের প্রতি শ্রদ্ধা জানাচ্ছে। তাঁদের সাহস এবং আত্মত্যাগ কোনদিন ভোলা যাবে না। তাঁদের স্মৃতি আমাদের আরও কঠোর পরিশ্রম করে তেমন ভারত গড়ার প্রেরণা দেবে যা তাঁদের গর্বিত করবে।” /
ইন্দোনেশিয়ার রাষ্ট্রপতির সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আসিয়ান/ইএএস সংক্রান্ত বৈঠকের ফাঁকে ইন্দোনেশিয়ার রাষ্ট্রপতি জোকো উইডোডোর সঙ্গে সাক্ষাৎ করেন। দ্বিতীয়বার ইন্দোনেশিয়ার রাষ্ট্রপতির দায়িত্ব গ্রহণ করায় তিনি রাষ্ট্রপতি উইডোডোকে অভিনন্দন জানান। বিশ্বের দুটি বৃহৎ গণতান্ত্রিক এবং বহু সংস্কৃতির সমাজের একযোগে কাজ করার বিষয়ে ভারত অঙ্গিকারবদ্ধ বলে তিনি জানান। এর মাধ্যমে ইন্দোনেশিয়ার সঙ্গে প্রতিরক্ষা, নিরাপত্তা, যোগাযোগ, বাণিজ্য ও বিনিয়োগ এবং জনগণের মধ্যে সংযোগ বৃদ্ধি পাবে। ভারত এবং ইন্দোনেশিয়া সামুদ্রিক প্রতিবেশী। উভয় নেতা ভারত-প্রশান্ত মহাসাগরীয় অঞ্চলে সামুদ্রিক সহযোগিতা গড়ে তুলতে শান্তি, নিরাপত্তা এবং সমৃদ্ধির লক্ষ্যে একযোগে কাজ করার অঙ্গিকার ব্যক্ত করেন। তাঁরা সন্ত্রাসবাদ এবং মৌলবাদের বিষয়ে আলোচনা করেন। আন্তর্জাতিক ও দ্বিপাক্ষিকভাবে এই সমস্যা মোকাবিলায় নিবিড়ভাবে কাজ করার সিদ্ধান্ত নেন। প্রধানমন্ত্রী দ্বিপাক্ষিক বাণিজ্য বৃদ্ধির ওপর আলোচনা করেন। তিনি ওষুধ শিল্প, স্বয়ংক্রিয় ও কৃষি পণ্যসহ ভারতীয় সামগ্রীর জন্য বড় বাজার পাওয়ার সম্ভাবনা নিয়ে আলোচনা করেন। ইন্দোনেশিয়ায় ভারতীয় কোম্পানীগুলি বিনিয়োগের বিষয়টি উল্লেখ করে প্রধানমন্ত্রী ইন্দোনেশিয়ার সংস্হাগুলিকে ভারতে বিনিয়োগের সুযোগ গ্রহণ করার আমন্ত্রণ জানান। শ্রী নরেন্দ্র মোদী আগামী বছরে সুবিধাজনক সময়ে রাষ্ট্রপতি উইডোডোকে ভারত সফরের আমন্ত্রণ জানিয়েছেন। ভারত ইন্দোনেশিয়ার সঙ্গে দ্বিপাক্ষিক সম্পর্কে বিশেষ গুরুত্ব দিয়ে আসছে। উভয় দেশের মধ্যে সুসংহত, কৌশলগত অংশীদারিত্ব বজায় রয়েছে। চলতি বছর ভারতে ও ইন্দোনেশিয়া তাদের কূটনৈতিক সম্পর্কের ৭০ বছর পূর্তি উদযাপন করছে।
কাবুলে কারতে পারওয়ান গুরুদ্বোয়ারায় কাপুরুষোচিত জঙ্গী হামলার ঘটনায়  প্রধানমন্ত্রীর ক্ষোভ প্রকাশ

নয়াদিল্লী, ১৮ মে, ২০২২ প্রধানমন্ত্রী শ্রী নরেন্দ্র মোদী আফগানিস্তানের কাবুলে কারতে পারওয়ান গুরুদ্বোয়ারায় কাপুরুষোচিত জঙ্গী হামলার ঘটনায় ক্ষোভ প্রকাশ করেছেন। তিনি যেসব ভক্ত সেখানে ছিলেন তাঁদের দ্রুত আরোগ্য ও কল্যাণ কামনা করেছেন। এক ট্যুইট বার্তায় প্রধানমন্ত্রী বলেছেন, “কাবুলে কারতে পারওয়ান গুরুদ্বোয়ারায় কাপুরুষচিত জঙ্গী হানায় আমি স্তম্ভিত। এই বর্বরোচিত হামলার নিন্দা করি এবং ভক্তদের নিরাপত্তা ও কল্যাণ কামনা করছি।”
কোভিড টিকার ২০০ কোটির বেশি ডোজ দেওয়ায় নাগরিকদের অভিনন্দন জানিয়েছেন প্রধানমন্ত্রী

প্রধানমন্ত্রী শ্রী নরেন্দ্র মোদী বিজ্ঞানের ওপর আস্থা রাখার জন্য এবং কোভিড-১৯ টিকার ২০০ কোটির বেশি ডোজ দেওয়ার জন্য দেশবাসীকে শুভেচ্ছা জানিয়েছেন। তিনি এই অভিযানে চিকিৎসক, নার্স, সামনের সারির কর্মী, বিজ্ঞানী, উদ্ভাবক ও শিল্পোদ্যোগীদের অধ্যবসায় ও মানসিকতার প্রশংসা করেন। কেন্দ্রীয় স্বাস্থ্যমন্ত্রী শ্রী মনসুখ মাণ্ডভিয়ার এক ঘোষণার জবাবে প্রধানমন্ত্রী ট্যুইট করে বলেছেন, “ভারত আরও একটি ইতিহাস রচনা করল! ২০০ কোটির বেশি টিকার ডোজ দেওয়ার জন্য সকল ভারতবাসীকে অভিনন্দন। ভারতের টিকাকরণ অভিযানের এই উদ্যোগে যাঁরা গতির সঞ্চার করেছেন , তাঁদের ভূমিকার জন্য আমরা গর্বিত। এর ফলে বিশ্বজুড়ে কোভিড-১৯-এর বিরুদ্ধে লড়াই আরও শক্তিশালী হয়েছে। টিকা উদ্ভাবন থেকে টিকা প্রয়োগের পুরো প্রক্রিয়ায় ভারতের জনগণ বিজ্ঞানের প্রতি অবিচল আস্থা প্রদর্শন করেছেন। এই গ্রহকে নিরাপদ করে তোলা নিশ্চিত করতে আমাদের চিকিৎসক, নার্স, সামনের সারির কর্মী, বৈজ্ঞানিক, উদ্ভাবন এবং শিল্পোদ্যোগীরা গুরুত্বপূর্ণ ভূমিকা পালন করেছেন। তাঁদের অধ্যবসায় এবং মানসিকতার প্রশংসা করি।” /
চিনের কেন্দ্রীয় সেনা কমিশনের ভাইস চেয়ারম্যান জেনারেল ফ্যান চ্যাংলং সাক্ষাৎ করলেন প্রধানমন্ত্রী শ্রী নরেন্দ্র মোদীর সঙ্গে

ভারতের প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন চিনের কেন্দ্রীয় সেনা কমিশনের ভাইস চেয়ারম্যান জেনারেল ফ্যান চ্যাংলং। ভারত ও চিনের সেনাবাহিনীর সম্পর্কের ক্ষেত্রে উত্তরোত্তর উন্নয়নের বিষয়টি সম্পর্কে তিনি আলোচনা করেন প্রধানমন্ত্রীর সঙ্গে। দু’দেশের মধ্যে কৌশলগত আস্থার মনোভাব গড়ে তুলতে এবং সীমান্ত এলাকায় শান্তি ও স্থিতাবস্থা বজায় রাখতে দ্বিপাক্ষিক সম্পর্কের সামগ্রিক উন্নয়নের বিষয়টি খুবই জরুরি বলে মন্তব্য করেন প্রধানমন্ত্রী শ্রী নরেন্দ্র মোদী। ভারত ও চিনের মধ্যে সেনাবাহিনী পর্যায়ে সহযোগিতার প্রসারে গৃহীত পদক্ষেপগুলিকে স্বাগত জানান প্রধানমন্ত্রী।